Downloaded from YTS.MX
WHAM! BIOGRAFIJA
Official YIFY movies site: YTS.MX
- Bok. - Bok.
Vidjeli ste tipično jutro u životu benda Wham!, ali ništa nije...
Još jednom. Možemo li opet?
WHAM! BIOGRAFIJA
Bok. Vidjeli ste tipično jutro u životu benda Wham!.
Nije nam uvijek bilo ovako.
Ovo je škola Bushey Meads gdje smo se 1975. upoznali kao 12-godišnjaci.
Danas je s nama
jedan vrlo poseban gost.
G. Ted Halliwell, moj bivši ravnatelj.
Tede, kako ste?
Nikad bolje.
Dobro. Tede, jeste li ikada pomislili da će doći do ovoga?
- Pa... - Hvala, Tede. Idemo Georgeu.
Andrew i ja uvijek smo bili odlučni u namjeri da se sjajno provedemo.
Wham! je bilo bratstvo.
Bili smo razigrani.
Bili smo nepredvidivi i kaotični.
Sve je to bio pop.
Wham! neće nikad odrasti.
Bilo je kao u snu.
Još od djetinjstva.
Ali u to vrijeme,
svi su se pitali:
„Kako su ta dva idiota postala tako popularna?
Kako dođe do toga?”
Wham, bam, muškarac sam
Iako raditi sam prestao
Muškarac bio sam i ostao
Uživaš li u tom poslu svom ?
Ako ne, samo otkaz daj
Da istruneš ne čekaj
George, reci nam kako ste se ti i Andrew udružili.
Upoznali smo se kad sam ja imao 11, a Andrew 12 godina.
U sjevernom Londonu.
Već prvog dana
u novoj školi upoznao sam Andrewa.
GEORGEOV GLAS
Učiteljica je ušla s novim učenikom.
ANDREWOV GLAS
Imao je naočale s velikim okvirima.
Bio sam čudan.
Pomalo bucmast. Jako sam čudno izgledao.
Imao je gustu kovrčavu kosu.
Bio sam sramežljiv.
Učiteljica ga je predstavila kao Georgiosa Panayiotoua.
Georgios Kyriacos Panayiotou, to je to.
„Tko će se pobrinuti za novog učenika?”
Andrew je podigao ruku.
Iskreno vjerujem da je to bila sudbina.
Sve bi možda bilo sasvim drukčije
da sam tog dana sjeo pored nekog drugog.
Ja sam ga zvao Yog. Dao sam mu taj nadimak.
Bili smo zaista povezani.
Yog i ja imali smo identična stajališta.
Glazbeno smo bili nerazdvojni.
Satima smo snimali skečeve i smišljali komične radio emisije.
Pisali smo pjesme, a sa 16 godina smo osnovali bend.
Zvali smo se Executive.
The Executive.
Jedan, dva, tri, četiri, pet, šest, sedam, osam.
1979. EXECUTIVE - DEMO-SNIMKA / PROBA
Bila je to ska glazba
i bili smo užasni.
Nismo bili loši za 16-godišnjake.
Drkadžije, treći put!
Da, nas petorica svirali smo sve instrumente koji su nam trebali.
Vrati se!
Propali smo nakon godinu dana
jer članovi nisu dolazili na probe i koncerte.
Ne bih rekao da smo propali.
Sve je implodiralo i ostali smo samo Yog i ja.
Ostala smo samo nas dvojica.
Nastavili smo zajedno pisati pjesme.
Išli bismo plesati na londonski West End.
Otišli smo u klub Beat Route.
Plesali smo u formaciji i smijali se.
Andy je počeo uzvikivati nešto kao „wham, bam” i slično.
Počeo sam repati.
„Wham, bam, muškarac sam.”
Činilo se kao dobar naziv za bend.
Wham!.
Ime se zadržalo.
Ja sam oduvijek htio samo jedno.
Biti u bendu s Yogom.
Andrew i ja već smo razvili dar za pisanje pjesmica koje ti uđu u uho.
Snimili smo demo-snimku za 20 funti u Andrewovoj dnevnoj sobi.
Za metlu smo zavezali mikrofon
i imali smo snimač Portastudio s četiri zapisa
koji je izašao krajem 70-ih.
IZVORNA DEMO-SNIMKA
Imali smo samo 17 ili 18 godina.
Za pisanje su nas nadahnjivale naše okolnosti,
naše okruženje.
Prosvjedi diljem zemlje.
Porast nezaposlenosti za osobe u dobi od 16 do 18 godina.
Spajali smo rap, disco i pop.
Tekst o stanju u društvu s disco glazbom.
Hej, ljudi, pogledajte me Ulični kredibilitet prati me
Možda nemam posao Ali baš mi je zabavno
Na temelju tog blesavog pripjeva koji sam pjevušio u klubu
napisali smo „Wham Rap!”.
Wham, bam, muškarac sam
Samo smo nastavili pisati pjesme.
Pisali smo o izlascima u klubove.
„Club Tropicana” je o Beat Routeu.
Club Tropicana, piće je besplatno
Imali smo samo jedan stih i refren.
Yog je jedne večeri došao k meni,
a ja sam radio na progresiji akorda koja mi se jako svidjela.
Rekao je:
„Imam melodiju savršenu za tu progresiju akorda.”
Smislili smo slične akorde.
PRVA DEMO-SNIMKA PJESME „CARELESS WHISPER”
Zajedno smo je polako završavali kod kuće ili u autobusu.
Malo po malo.
Više nikad neću plesati
Krivnja izjeda me, nemam ritma
Lako se pretvarati
Ali znam da nisam budala
Sjećam se kad smo je završili.
Jednog dana smo markirali i rekao sam mu: „Ne znam tko će je otpjevati
ni hoću li ja biti dovoljno dobar za to,
ali ta će pjesma biti prva na ljestvicama.”
Demo-snimka trajala je četiri minute.
Bio sam izuzetno samouvjeren.
Iako smo pjesmu sastavili od tri različite pjesme.
Obilazili smo diskografske kuće.
Dva 18-godišnjaka.
Koliko je to drsko? Stajali bismo ondje
i uvjeravali ih da smo zakazali termin.
Jedan odgovor jako nas je razočarao.
Jedan je tip bacio vrpcu preko stola i rekao:
„Lijep glas, ali napišite neke hitove.”
Otpisali su pjesme „Careless Whisper” i „Club Tropicana”.
Sjećam se da mi se okrenuo želudac
i da sam osjećao malodušnost.
Bio sam potpuno shrvan.
To me obeshrabrilo,
ali poznavao sam jednog Marka Deana koji je živio blizu mojih roditelja.
Bio je u glazbenoj industriji.
Mislim da je otkrio Soft Cell i ABC.
Andy je stalno zvao moju mamu. Pitao je bih li poslušao vrpcu.
Nisam htio. Stalno sam ga izbjegavao.
Pomislio sam: „Joj, ne. Još jedan lokalni bend.”
Andrew mu je ubacio vrpcu u sandučić.
Na vrpci nije bilo glazbe, samo George koji pjeva uz škripavu gitaru.
Ali bilo je sjajno, fantastično.
Ponudio nam je ugovor za ploču.
Potpisali smo ga u lokalnoj zalogajnici.
Čista radost.
Mama je odmah počela izrađivati spomenare.
1. SPOMENAR
2. I 3. SPOMENAR
Ima nevjerojatnu kolekciju.
Isječci iz novina, recenzije, mjesta na ljestvicama.
Doista se tomu posvetila.
Prvi spomenar.
„Andrew i Yog potpisali su ugovor s Innervisionom.”
„Wham!”
To je bilo to. To je postao naš život.
Bilo je čarobno.
Snovi su nam se ostvarili.
Bilo je kao u snu i pritom s najboljim prijateljem.
Wham! smo samo Andrew i ja.
Mislili smo uključiti dvije djevojke, od kojih bi jedna bila Andrewova djevojka.
Shirlie, Yog i ja izlazili smo plesati.
Mislili smo da tako možemo predstaviti svoju glazbu.
Druga je profesionalka.
Pridružila nam se Dee C Lee.
Djevojke su bile nadahnute bendom Human League
koji smo Andrew i ja voljeli.
George voli Human League. I meni se sviđaju.
Nisu bile nadahnute Human Leagueom.
Rabili smo što smo imali.
Ja sam imao djevojku
i imali smo plesne točke.
I tako je izdan naš prvi singl.
Ja sam George Michael. Nadam se da vam se sviđa novi singl.
Zove se „Wham Rap! (Enjoy What You Do)”.
Hej, ljudi, pogledajte me
Ulični kredibilitet prati me
Možda nemam posao Ali baš mi je zabavno
Dečki i ja u redu čekamo
Reci „novčana naknada”
Boljeg ritma od ovog nema
Komentari su bili sjajni.
Sounds nas je opisao kao „društveno osviješteni funk”.
Sve je ukazivalo na to da će biti hit.
Wham, bam, muškarac sam
Iako raditi sam prestao Muškarac bio sam i ostao
Uživaš li u tom poslu svom ?
Ako ne, samo otkaz daj
Da istruneš ne čekaj
Izdavačka kuća napisala je da su autori Andrew Ridgeley i G. Panos.
Panos je skraćeno od Panayiotou.
Bilo mi je hitno potrebno umjetničko ime.
George Michael.
George je engleska inačica grčkog imena Georgios.
Michael je kršćansko ime oca jednog našeg dobrog prijatelja.
To mu je pomoglo da stvori ličnost.
Bili smo uvjereni da će biti hit.
Ali nije ušla ni među prvih 100.
Bila je to katastrofa.
Izdavačka kuća smatrala je da moramo steći obožavatelje.
Predložili su da odlazimo
u male klubove diljem zemlje.
Bili smo nepoznati.
Da, nitko nije znao za nas.
Svugdje smo viđali iste jadnike.
Pantomimičare i slična sranja
koji bi nastupali u istom klubu kao i mi prethodni tjedan.
George!
Da, George će malo repati.
NOĆNI KLUB „BOLTS” SJEVERNI LONDON
Iako smo se sramotili
i iako su nas stalno maltretirali pijanci,
to je značilo da smo spremni, kužite?
Idemo!
Želim da vi iz prvog reda
pjevate s nama.
Pritisak da uđemo na top listu bio je golem.
George je napisao „Young Guns”.
Ne bude li ta pjesma hit, otkantat će nas.
Koji je to kurac?
Hej, naivčino
Što te spopalo ?
Pjesma „Young Guns” dospjela je na 72. mjesto.
„Wham Rap!” bila je promašaj.
Ne postane li ova hit, više nećemo ništa snimiti.
Stala je na 42. mjestu.
Nije ušla u prvih 40.
To mi je bio najgori tjedan u životu.
Za ime Božje, baš sam se loše osjećao.
Proveo sam tjedan misleći
da nisam dobar u tome.
Da sam pogriješio u nečemu u što od djetinjstva vjerujem svim srcem.
A onda smo iz vedra neba primili jedan čudesan poziv.
STUDENI 1982.
Zvali su nas iz emisije Top of the Pops i pitali želimo li nastupati
jer je netko drugi otkazao.
To je bila jedina glazbena emisija u udarnom terminu.
U emisiji Top of the Pops pojavljivale su se najveće zvijezde.
Nastup u emisiji Top of the Pops
bio je sveti gral.
Noć prije odsjeli smo u jednom hotelčiću.
George je izvukao deblji kraj i spavao u nekom krevetcu.
To je bio dječji krevet.
Bilo mu je neudobno i nije ništa spavao.
Stopala su mu visila s kreveta.
PRVI NASTUP U EMISIJI TOP OF THE POPS
ČETVRTAK, 04.11.1982.
Dva, jedan.
Izašli smo, pogledali se i pomislili:
„To je to. Idemo.”
Hej, naivčino
Što te spopalo ?
Hej, naivčino
Imaš ono što te dopalo
Dugo te nisam vidio
S osmijehom sam te pozdravio
Kad sam ti vidio djevojku
Znao sam da te osvojila
Kad sad to gledaš, izgleda grozno.
Ali tada se to kako smo se predstavili smatralo inovativnim i novim.
Nismo imali odjeće.
Imali smo dvije odjevne kombinacije koje smo naizmjenično nosili.
U tom neukusu bila je određena energija, znate?
Sve je bilo vrlo amaterski, ali izgledali smo originalno i drukčije.
To je bila tako smiješna koreografija.
Nekako je funkcionirala. Svi su je tada bili zapamtili.
Osmislili smo je u pomoćnoj sobi moje mame.
Nijedan koreograf to ne bi tolerirao.
Sjajno! Bravo!
U tom se trenutku sve promijenilo.
Singl je visoko kotirao.
DANAS NA TREĆEMU MJESTU
Wham! je stigao.
Sretan početak, nadamo se, sjajne godine.
Ovo su Andrew i George iz benda Wham!.
Bok.
Što u 1983. predviđate na glazbenom polju?
Postoji Wham!.
- Već ste uspjeli. - Moramo biti prvi.
Moramo imati milijune hitova.
Koji će glazbeni stil biti popularan na ljeto 1983.?
Naš.
Treći spomenar.
Mi smo popularan bend i imamo 20 godina.
Wham! ima dva razloga za slavlje.
- Andrewu je rođendan. Sretan rođendan. - I „Wham Rap!” je na ljestvicama.
Opet smo objavili „Wham Rap!”.
Dospjela je do osmog mjesta. Nevjerojatan rezultat.
Upoznajmo bend.
- Dee. - Shirlie.
- George. - Andrew.
Innervision nas je predstavio kao kulturalne ratnike.
„Wham! će oblikovati stavove
svakog adolescenta.”
Bili smo prisiljeni držati se određene formule:
mladosti koja se protivi odraslosti.
Poslušajmo kritiku društva uz plesnu pjesmu benda Wham!.
„Bad Boys” bila je na drugom mjestu.
Veliki hit.
Loši dečki drže se zajedno
Nisu nikad tužni
Ali nismo bili zadovoljni s tom pjesmom.
Bila je napisana prema formuli.
Nisam znao što da radim.
Slijedio sam formulu i mrzim taj singl.
Kad smo počeli pisati pjesme,
bio sam nezaposlen i o tome je pjesma „Wham Rap!”.
Sad smo bili uspješan bend.
Nismo bili komentatori društva.
5. SPOMENAR
Zaista smo htjeli napraviti nešto drukčije.
Imali smo viziju sjajnog, novog popa.
Zaista volim mainstream publiku.
Kultura mladih tako je doprinijela glazbi:
pop glazbom.
Mislim da se u Engleskoj događa veliki eskapistički element
koji se vraća u glazbu.
22. SRPNJA 1983.
- Kakvi su planovi za ljeto? - Snimamo glazbeni spot na Ibizi.
- Kako će se zvati novi singl? - Zvat će se „Club Tropicana”.
Prije tri ili četiri godine punk je služio kao kritika.
Sad se ne srame što su mladi i nezaposleni.
Radije odu u diskoteku ili klub i zaborave na to.
Mislili smo da ćemo izumiti novi pop.
„Club Tropicana” bila je dio tog sna.
Novi smjer.
Novi identitet.
Nismo nikad bili na Ibizi.
Trebali smo snimiti glazbeni spot u jednom rajskom hotelčiću,
legendarnom Pikesu,
javnoj tajni.
Onamo su dolazili bogati i slavni.
Tako žive pop zvijezde.
Bilo je bajkovito.
George i ja to nismo nikad vidjeli, ali smo to upravo tako zamišljali
dok smo pisali pjesmu.
Time smo počeli oblikovati ono što će Wham! tek postati.
Dva mladića
koji su bili hedonisti.
Zanesenost mladosti.
S pjesmom „Club Tropicana” postali smo čisti Wham!.
Odvest ću te na mjesto Gdje smijat ćeš se često
Bit ćeš okružena zvijezdama
Stranci će te uzeti za ruku Da u zemlju čudesa te odvuku
Ispod njihovih šešira
Club Tropicana, piće je besplatno
Zabava i sunce
Ima dovoljno za sve
Zanimljivo je to da nisam mogao ni zamisliti
da bih mogao postati privlačan onako kako je to Andrew bio.
Djevojke su privlačnim smatrale i mene i Andrewa.
Ostali smo još nekoliko dana nakon snimanja.
Jednog jutra zazvonio je telefon u mojoj sobi
i Yog mi je rekao: „Možeš li doći da razgovaramo?”
To nije bilo ništa neobično.
Prošao sam oko bazena.
Shirlie je bila u njegovoj sobi, što isto nije bilo neobično.
Shirlie i ja smo prekinuli,
ali nas troje bili smo bliski prijatelji.
Yog je bio u krevetu.
Na kratko je pogledao Shirlie.
Rekao mi je:
„Nisam znao kako da ti ovo kažem,
ali ja sam gej.
Ili barem biseksualac.”
Otprilike šest mjeseci prije snimanja spota za „Club Tropicanu”
nešto se dogodilo što mi je pomoglo da shvatim da me privlače muškarci.
Bio sam kod jednog tipa.
Htio je seks, ali ja sam se previše bojao.
No shvatio sam da želim ostati tu noć s njim u krevetu.
Htio sam mu biti blizu,
što se dotad nije dogodilo.
Napisao sam pjesmu o tome.
O tome je ta pjesma.
Gledam kako dišeš
Ne mogu spavati
Tada sam istinski shvatio da se nešto događa sa mnom.
Shvativši da ne mogu ignorirati taj dio svoje seksualnosti,
autao sam se Andrewu.
Iz moje perspektive,
njegova seksualnost nije imala nikakvog utjecaja na nas.
Htio sam da bude sretan.
Rekao sam da ću reći roditeljima
i uvjerili su me da to nije najbolja ideja.
Mislim da cilj nije bio zaštita ičije karijere.
Samo su mislili na mog tatu.
Jer kad imaš 19 godina, misliš si: „Nemoj reći tati. Bit će bijesan.”
Smatrali smo da ne smije reći tati.
Nas troje tad smo bili jako bliski,
ali zapravo sam pitao pogrešne ljude.
Imali smo 19 ili 20 godina.
Nismo bili previše iskusni.
To je bio ključni trenutak.
U tom trenutku zaista sam se htio autati.
A onda sam potpuno izgubio petlju.
I iz čiste nužde
s velikim sam se entuzijazmom posvetio napretku benda Wham!.
Stvorio sam novu ličnost.
Bit ću sve bolji i šokirat ću sve svojim uspjehom.
Stvarao sam identitet kroz uspjeh.
Georgeova vještina pisanja pjesama razvijala se nezamislivim tempom.
Moja vještina pisanja pjesama nije se jednako razvijala
i to je uzrokovalo pokoji konflikt.
Dok smo snimali album Fantastic, razgovarali smo o tome.
Smatrali smo da ne bismo trebali zajedno pisati ako želimo velik uspjeh.
Ciljeve koje smo si postavili mogli smo postići
samo pomoću njegovih kvalitetnih tekstova.
Pisanje sam uvijek smatrao darom koji trebam štititi.
To nikad nije bilo upitno.
To mi je izazivalo nelagodu.
Počeli smo tako što smo pisali pjesme.
Osnovali smo bend da možemo pisati pjesme. Zato mi je bilo pomalo teško.
Andrew i ja brzo smo to riješili.
Nismo to više morali spominjati.
6. SPOMENAR
„FANTASTIČNI”
Vaš je album zaista sjajan. Na njemu nema nijedne loše pjesme.
Puno hvala.
Prvi album Fantastic dospio je na prvo mjesto.
Bilo je nevjerojatno to vidjeti.
Na ljestvicama je bio dvije i pol godine.
Jeste li za Wham!?
- Da. - Znao sam.
Kritičarima se nije sviđala „Club Tropicana”.
Zamjerali su nam što smo skinuli okove.
Pjesma nije opet bila prosvjednička.
Nije me oduševila ona pjesma „Casablanca” ili kako već.
- „Club Tropicana.” - Znao sam da je nešto takvo.
Propale, prezrive, prodane duše.
POVRŠNO
Na početku ste imali mješovitu publiku.
Sad je vaša publika kao ova ovdje.
Mnogo djevojka ludo zaljubljenih u vas.
Čini se da ste promijenili imidž.
Počeli smo s klupskom publikom,
s puno djevojaka i mladića naših godina.
Ove smo godine bili u mnogim nacionalnim novinama
i u mnogim ženskim časopisima.
- To je vaš izbor. - Da, to je naš izbor.
To je razljutilo Georgea
jer ga ljudi kao tekstopisca nisu shvaćali ozbiljno.
- George i Andrew iz Wham!-a. - 'Jutro!
Golemu bananu osvojio je...
Osmogodišnji Hugo Buckley.
- Iz Poyntona u Cheshireu. - Sjajno.
Kao mladića i mladog tekstopisca
koji se trudi dati sve od sebe, to me zaista boljelo.
MOŽDA SHVATE KOLIKO SU GLUPI.
Unatoč glazbenim kritikama,
znali smo da napredujemo.
Četiri ili pet godina „pop” je u Engleskoj bila prljava riječ.
Čvrsto vjerujemo da pop glazba vrijedi.
Ljudi su to zaboravili.
Naša prva državna turneja bila je prilika da sumnjičavima pokažemo da su u krivu.
Krasna majica.
Zar ne možemo napraviti prijelaze s glazbom?
Da bi turneja bila uspješna, morala je biti besprijekorna.
Zadovoljni smo samo ako to učinimo sami.
Prije bi nam rekli: „Odlična ideja.”
„Što vi znate? Imate 19.
Niste u ovom poslu dovoljno dugo.”
- Spontano... - To je bilo prošle godine.
Spontano znaš osnovna pravila kako se predstaviti.
Ljudi sada to razumiju.
Ovo je primjer. Naš ručni rad.
Ovo je program turneje.
Bio sam itekako svjestan da prepustim li naš imidž Andrewu,
klincima će se svidjeti.
Odjeća na turneji morala je predstavljati mladenački zanos,
zabavu i uzbuđenje.
Odmalena sam se divio Andrewu
i njegovom smislu za stil.
Puno sam toga prepustio njemu.
Poticao sam sportski izgled.
Ja sam odabrao crvenu,
a Yog, vjerojatno zato što je daltonist,
odabrao je žutu poput kanarinca.
Pridružila nam se nova pjevačica, Helen DeMacque, poznata kao Pepsi.
Sjajno se uklopila
i bila nam je jako vrijedna, kao i Shirlie.
Uvele su glamur i novu energiju.
Tjednima smo imali probe.
Georgeu su kao i uvijek bili najvažniji detalji.
U njegovom slučaju, morali su biti forenzički točni.
Njegova definicija sebe zrcalila se u njegovoj glazbi.
Iz Andrewove sjene
došao sam u središte pozornosti.
Jedan, dva...
Bilo je vrijeme da krenemo na turneju.
LISTOPAD 1983.
Glazba je stvarno dobra i mislim da su jako zgodni.
- Divni su. - Glazba je fantastična.
Prezgodni su!
Bio sam odlučan u namjeri da me primijete zbog onoga što radim.
Ono što nisam shvaćao, a što je Andrew započeo,
bilo je da ću prodavati svoj fizički izgled.
Sve budalaštine koje su iz toga proizašle
odvele su me u smjeru kojim nisam mislio da ću ići.
Nikad nisam sebe doživljavao kao tinejdžerskog idola.
Bio sam sramežljiv.
Dakle,
da bih opravdao tako razmetljivog lika
koji je bio moja sušta suprotnost,
rekao sam:
„To je moja predstava.”
Reakcije su posvuda bile zapanjujuće.
Bilo je suludo.
Obojica smo bili izvan sebe.
Da bi još više zahuktao atmosferu,
George bi lopticu za badminton trljao po svojoj znojnoj ruci,
zatim je stavio u hlačice, a onda je bacio u publiku.
Poludjeli bi.
Svi!
Stalno nam bacaju narukvice.
Jesi li dobio podvezicu?
- Ne, dobio sam grudnjak. - Crveno-crna podvezica.
Neku večer bacile su gaćice. Jesi li ih vidio?
Super je. Sviđa mi se.
Bi li radije radio nešto drugo?
Sad ne. Subota je uvečer?
Da idemo u Palace? Baš i ne.
Fantastično je. Počinjemo se navikavati i očekivati sve ovo.
Ali fantastično je. I dalje nema smisla.
Obojicu nas je to iznenadilo.
Bili smo okruženi ludilom.
On je iz toga crpio energiju.
Sve to s bendom Wham! i tisuća ma djevojaka koje vrište.
Kad sam to okusio,
postao sam ovisan.
Postao sam jako ovisan zbog nedostatka samopouzdanja.
Ova se pjesma zove „Good Times”.
Počela je opčinjenost Wham!-om.
George i Andrew najpoznatiji su po svojim koljenima
koje na svojoj uspješnoj turneji pokazuju u različitim hlačicama.
Jako su seksi.
Bilo je divno.
Baš sam uživao.
Wham!
Puno hvala.
Dolazi li tko sutra u Whitley Bay?
Super.
Hajde!
Naš kalendar za 1984.
- Otvorite... - Prvi...
Ne, prosinac je najbolji.
WHAMTASTIČNO!
Album je bio broj jedan.
Turneja je bila jako uspješna.
Netko! Svi!
Zanimanje tiska bilo je ogromno.
Potpuno nevjerojatno. Genijalno.
Imali smo niz hit singlova.
A novca
nimalo.
Andrew i ja ravno s turneje otišli smo kući roditeljima.
Bilo je toliko loše.
George, jeste li mnogo zaradili?
Ne baš. A ono što smo zaradili vjerojatno nećemo vidjeti
jer se sve potroši prije toga.
Postoje razlozi zašto nismo zaradili onoliko
koliko većina misli da jesmo, ali znate...
Uspješni ste. Zarađujete li?
Pitajte moju mamu.
- Je li ovdje? - Da.
- Kupuješ li što? - Kupio sam džemper.
- Koštao je gotovo kao auto. - Rastrošni smo.
Bilo je apsurdno.
Dobili smo 4 % za svaki singl u UK-u i 2 % u ostatku svijeta.
Nismo dobili ništa za dugosvirajuće ploče
koje smo najviše prodavali.
Sve je bilo apsurdno.
Kad dođu u diskografsku kuću,
samo žele slavu. Novac je sekundaran.
Odjednom postanu slavni i šest mj. poslije još sjede u autobusu
i pitaju: „Ne bismo li trebali nešto zarađivati?
Zašto su sve samo tantijemi?
Zašto je novac ondje?” Tada počinju problemi.
Dva 18-godišnjaka odveli su u lokalnu zalogajnicu.
Je li to bilo ispravno i fer?
Kako nazvati ono kad ti kažu
da nećeš postati slavan
ne potpišeš li se na taj papir? Kako to može biti pošteno?
Trebali smo menadžera.
Držim knjigu You Don't Have To Say You Love Me.
Napisao ju je Simon Napier-Bell koji je ovdje sa mnom.
U 60-ima Simon je bio kao Svengali.
Simon mi se zaista svidio.
U Top of the Popsu prikazali su se
onako kako nijedan drugi bend nije.
Razumjeli su kako iskoristiti Top of the Pops da se predstave.
Prikazali su nevjerojatnu erotsku intimnost.
Nitko nam nije ulijevao povjerenje dok nismo upoznali Simona.
I tako smo potpisali ugovor s CBS-om.
Tada smo odlučili što ćemo s pjesmom „Careless Whisper”.
George je otišao u studio Muscle Shoals u Alabami.
Morao sam je snimiti s Jerryjem Wexlerom,
producentom Arethe Franklin i Raya Charlesa,
i njegovim studijskim glazbenicima naziva Muscle Shoals Rhythm Section.
Imali su zadivljujući repertoar.
Usrao sam se od straha.
George je jako poštovao Jerryja Wexlera
i pomalo mu se divio.
Stajao bih ondje i čekao da otpjevam svoj dio,
a Jerry bi rekao...
Čekaj.
„Zapamti da je ovdje Aretha Franklin pjevala ‘Respect’.”
Ili: „Zapamti da je ovdje Ray Charles pjevao ‘When A Man Loves A Woman’.”
Pomisliš: „Baš ti hvala.”
I onda otpjevaš svoju jadnu stvarčicu koju si napisao u autobusu.
Jedva sam čekao da čujem što su učinili s pjesmom
jer smo je zajedno napisali i znali smo kako treba zvučati.
Pomislio sam: „Djelo je Jerryja Wexlera. Sigurno je fantastična.”
Yog se vratio
i rekao: „Samo je poslušaj.”
„CARELESS WHISPER” INAČICA JERRYJA WEXLERA
Izvađena joj je utroba.
Izgubila je svoj karakter, svoju bit.
Bila je prosječna.
Rekao je: „Ni meni se ne sviđa.”
Bila je pomalo mlitava.
Odluka je bila na meni.
Odjednom je ideja bila da je ja moram producirati.
Tada sam odlučio da ne želim da inačica Jerryja Wexlera
bude konačna inačica pjesme, pa sam opet sve sam snimio.
Hvala Bogu da jesam.
Kad je odlučio snimiti „Careless Whisper” onako kako je htio da zvuči,
George je poslušao deset saksofonista...
prije nego što je našao Stevea Gregoryja koji je bio pun pogodak.
To je bilo drugi put
da je producirao pjesmu isključivo prema svojoj viziji.
Da, i ja sam producirao pamtljivu pjesmu.
10. SPOMENAR
Sjećam se
da sam bio kod Andrewa.
Spavao sam u gostinskoj sobi. Ujutro sam ustao.
Pričvrstio sam poruku za vrata svoje spavaće sobe
i napravio sam pogrešku
napisavši „wake me up up before you go”, probudi me prije odlaska.
Zato sam promijenio „go” u „go-go”.
Pomislio sam da bi to bio sjajan naziv pjesme.
Odmah zatim nastala je „Wake Me Up Before You Go-Go”.
Moje srce kuca bum-bum zbog tebe
Duša mi poleti kad ti voliš me
Ljudi su je obožavali.
„Wake Me Up Before You Go-Go!”
Wham!!
Stiže Wham! s „Wake Me Up Before You Go-Go”.
Probudi me prije nego što odeš
Ne ostavljaj me tako olako
Bila nam je prva na prvom mjestu.
- Kako ste proslavili? - U tatinom restoranu.
Ne planiram biti solo
Probudi me prije nego što odeš
Odvedi me na ples
Velika potvrda njegove sposobnosti da napiše hit pjesme koje može izvesti.
„Wake Me Up” istaknula se u usporedbi s albumom koji sam koproducirao
godinu prije.
Odjednom više nisam bio samo kantautor, nego kantautor i producent.
Glazbena zajednica nam se rugala.
„Kako mogu ovako izgledati i stvarati ovakvu glazbu?”
„Zašto vole ova dva idiota?”
Po vašem albumu pljuju u novinama.
Pljuju, da.
Da sad čujem nekoga da to pjeva
i da znam da ju je napisao, producirao i otpjevao,
ne bih mu se rugao
zato što nosi užasnu odjeću, kužiš?
Djelo 20-godišnjaka.
Zašto bi pljuvali po meni, jebote?
Nakon uspjeha pjesme „Wake Me Up” krenuli smo sa snimanjem drugog albuma.
Odluka je pala na snimanje na jugu Francuske.
Iz izdavačke kuće rekli su da ga moram sam producirati,
a to mi nisu dopustili za prvi album.
Dvorac Miraval bio je izvrsno i kreativno okruženje za rad.
George je volio pisati gotovo isključivo za vrijeme snimanja.
Moje najintimnije mjesto bio je studio.
Katkad sam više producent nego što sam pjevač.
Andyjeva gitara je na deset, a Hughova na jedanaest.
Gradim pjesme.
Radim doslovno satima.
Moj doprinos pjesmama sad se odnosio samo na snimanje.
Iako smo tako odlučili,
bilo mi je pomalo teško.
No smatrao sam da je vrijedno te žrtve.
Govorili su da Andrew nije imao nikakvu ulogu, ali bilo je suprotno.
Wham! je bio Andrew.
Kad je bio mlađi, George je kopirao Andrewa.
Bila su to dva Andrewa: pravi i lažni.
Ali kako je vrijeme prolazilo,
George je osjećao da je sporedan,
pa je uložio više truda u pisanje i produkciju.
Andrewu to nije smetalo.
Bio je opušten i pustio ga je.
Dotad smo mogli vidjeti da se njegovi tekstovi
razlikuju od mojih.
Ali bio mi je najbolji prijatelj
i bilo je sjajno gledati kako se razvija.
Mislim da George nije bio svjestan svog talenta
do prije dvije ili tri godine.
Mislim da nije bio svjestan svoje sposobnosti.
Samopouzdanje mu je poraslo.
Jako.
Kad osmislim melodiju u glavi,
jednostavno znam da je dobra.
Kao da je već postojala,
ali je još nisi mogao vidjeti.
Kao da ti dođe potpuno oblikovana,
a ti je samo niotkud izvučeš.
Naježiš se zbog toga
što si je pronašao.
Yog je bio siguran da može daleko dogurati sa svojim talentom.
Moj je život bio jednostavniji.
Živio sam u trenutku.
George mi je dao da skinem opršnjak.
Nisam mislio da me naša glazba određuje onako kako je to George mislio.
Njegovi tekstovi postali su sredstvo
s kojim je mogao postati osoba kakva je htio biti.
Ja sam znao tko sam.
U to vrijeme imao sam samo jedan cilj:
biti ponosan na svoje pjesme.
George je bio vrlo siguran u sebe kad je bila riječ o glazbi,
ali bio je manje siguran u osobni aspekt svog života.
„Freedom” je bila prva pjesma koju mi je Yog pustio dok se snimala.
Mogla je imati veze s njegovom seksualnošću.
Ja sam zatvorenik koji ima ključ
Ali ne mogu pobjeći dok me ne zavoliš
„Zatvorenik koji ima ključ” i „ljubavnik s drugim”.
Sigurno govori o vlastitim
dilemama.
Kao gej mladić znao sam da osjećam nelagodu što sam u ormaru.
Usto sam se još zavaravao da sam biseksualac.
Držao sam se za onaj mali dio sebe koji su privlačile žene.
U tom trenutku,
ako ti je cilj postati
najprodavaniji umjetnik na jednu ili dvije godine,
ne želiš si otežati život.
Bio sam premlad i previše nezreo
da bih znao da je to velika žrtva.
Bio je mladić koji se još pokušavao pronaći.
Znao sam da Yog nije imao samopouzdanja,
ali nisam znao koliko su mu ti problemi duboko usađeni.
Sjećam se tog osjećaja nesigurnosti
dok sam bio dijete.
Bio sam uplašeni tinejdžer koji se osjećao vrlo ranjivo.
Dugi niz godina
Andrew mi je bio podrška.
Bio sam samouvjeren.
U svjedodžbi je pisalo da ometam nastavu.
Andrew je bio vrlo samouvjeren i arogantan dječak.
GEORGEOV TATA
George je bio miran dječak.
Andrew je bio vođa.
Naši su očevi došli iz inozemstva.
Tatina obitelj bila je iz Egipta.
Moj je otac bio s Cipra.
Očev otac bio je pastir.
Moj se otac ubijao od posla i ubirao plodove svog rada.
Jack je bio jako skeptičan prema meni.
Mama i tata mislili su da će Andrew na mene imati jako loš utjecaj.
Kad bih došao kod njega, pregledavao bih zbirku ploča.
Tema nam je bio Eltonov Goodbye Yellow Brick Road.
Na tom smo albumu izgradili svoje prijateljstvo.
Postali smo bliski prijatelji.
S nekih 14 godina
sasvim sam izgubio zanimanje za obrazovanje.
Ja sam mislio da trebaš maturirati
i onda neko vrijeme imati posao.
Ne.
Ja sam samo htio biti u bendu s Georgeom.
Andrew je na mene jako utjecao.
Na njega su roditelji vršili pritisak mnogo više nego što su moji na mene.
Dolazim iz vrlo stroge obitelji.
Bio sam ili još jesam dominantan otac.
Htio sam mu naređivati.
Otac je htio da imam akademsku karijeru.
Htio sam da postane liječnik, računovođa.
Da se ponaša sukladno mojim očekivanjima.
„Ionako ne znaš pjevati.”
Otac mi je zabranio upotrebu stereo uređaja i kupnju ploča.
Htio je da prestanem tratiti vrijeme
na snove o glazbenom uspjehu.
Nazvao sam Yoga i rekao: „Osnovat ćemo bend. Odmah.”
„Ne, ne mogu, ne možemo.”
Ja sam sve potaknuo.
Nevoljko je pristao.
Andrew mi je bio svojevrstan idol.
Prva osoba mnogo jača od mene s kojom sam se družio.
Bio je zaslužan za gotovo sve.
Andrew mi je promijenio život baš onako kako je to bilo potrebno
da postanem pop zvijezda.
Georgios Panayiotou,
koji se uvijek borio s definicijom svoje nutrine,
vanjštine i seksualnosti,
pretvorio se u...
Georgea Michaela.
SRPANJ 1984.
Vrijeme ne liječi
Dobrog prijatelja nesmotrene riječi
Srce i um boli manje
Uz blaženo neznanje
U istini utjehe nema
Bol je golema
Znali smo da će „Careless Whisper” biti veliki singl čim je Wham! nastao.
Rekao sam Georgeu da podržavam ideju
da objavi pjesmu kao solo singl.
Nije bilo prepirke.
Uvijek smo znali da će doći trenutak
kad će se ispreplesti naša i moja solo karijera.
Osjećam se tako nesigurno
Dok primam te za ruku
I odvodim te na plesni podij
Glazba lagano nestaje
U tvojim očima nešto nedostaje
Podsjeća na film
I sve tužne oproštaje
Nikad više neću plesati
Krivnja izjeda me, nemam ritma
Iako se lako pretvarati
Znam da nisi budala
No pjesma bi se prodavala u SAD-u
kao „Wham! s Georgeom Michaelom”.
Ideja je bila u tome da je Wham! bio popularan kod kuće...
ali ne i u Americi.
Možda je bolje ovako
Povrijedili bismo jedno drugo olako
Htjeli smo rasprodati stadione,
obići svijet i osvojiti Ameriku.
George nije htio napustiti Wham!
prije nego što ispunimo svoje ciljeve.
1. - 13. STUDENOGA 1984.
Spomenar broj 16.
Razgovaramo s Andrewom Ridgeleyjem i Georgeom Michaelom.
Vaš prvi pravi, veliki posjet Sjedinjenim Državama.
LISTOPAD 1984.
Sve je to dio marketinga. Žele da se prvi put pojaviš.
Da izazoveš zanimanje Amera.
- Da postaviš temelje. - Da.
Ovdje u Sam Goody'su Wham! će održati koncert.
Odaziv je velik, najveći dosad.
Velika sam obožavateljica od 1981.
Imam njihovu majicu.
Zašto su tako popularni? Nitko ne zna tko su.
Znaju u njujorškim klubovima.
- Prezgodni su. - Znam.
„Wake Me Up”, naš prvi američki broj jedan,
otvorio nam je vrata, ali iako je bio uspješan,
nismo postali toliko popularni u SAD-u.
Znali smo da nas čeka još puno posla.
Svi su htjeli znati tko smo.
I, naravno, htjeli su znati za djevojke.
Vjerojatno vas djevojke posvuda prate. Tinejdžerice, a možda i par...
Nekoliko starijih.
Posvuda vas prate. Je li teško biti tako poznat?
To prihvatiš i naučiš s tim živjeti.
Mnogo rokera to radi zbog djevojaka i grupija.
Čini se da to vas uopće ne zanima.
Zanima nas.
Ali morate to istrpjeti.
- To je pogrešan izraz. - To nije...
- S vremenom... - Nije najvažnije.
Ostanem li prizemljen, bit ćemo dobro.
I što da učiniš, jebote?
LUDI ZA CURAMA!
Ako se možeš skrivati, što drugo da učiniš u toj dobi?
Smatrao sam da je cijelo to vrištanje
na kojemu se temeljio Wham!
bilo jako zabrinjavajuće.
George je svjestan svog tržišta. Svaki umjetnik prodaje imidž,
a najjači imidž seksualno je prepoznatljiv imidž.
Tako se sve prodaje.
Rastao je interes tabloida kad su počeli pisati o nama.
ZAVODNIK...
Lošije sam se ponašao od Georgea.
Andrew je jako tulumario.
Prikazali su me kao plejboja.
ZELENE GAĆE?
Divlji Andy.
Moje je ponašanje bilo u središtu pozornosti, pa Georgea nisu primjećivali.
WHAMOV PASTUH
Ja sam im skretao pozornost.
On je u javnosti bio moja suprotnost.
Cijelo to vrijeme imao sam tri djevojke,
ali sam i tražio usputni seks
u predgrađu gdje sam odrastao.
Tad sam bio baš zbunjen momak.
Zavaravao sam se.
Otišli smo na veliku turneju UK-om.
WHAM! VELIKA TURNEJA 1984.
Bila je mnogo veća.
VELIKA TURNEJA 1984. - 1985.
Rasprodavali smo arene.
Zabavili smo se s naslovom albuma.
Wham!, Make it big, neka bude velik.
To je bila Georgeova sjajna ideja.
To nas je jako zabavljalo i bilo je jedan od glavnih pokretača za mnogo toga.
Htjeli smo s time obići svijet.
SVJETSKA TURNEJA „MAKE IT BIG” 1985.
Wham! se javlja s egzotične lokacije.
WHAM! U JAPANU
TOKIO
Wham! je svjetski popularan.
Da vide Wham! kampirali su u zračnoj luci Melbournea.
Unatoč uspješnoj turneji,
George je smatrao
da je mjesto na ljestvici potvrda njegova talenta.
WHAM! NA PRVOM MJESTU
Bilo mu je važno doći do prvog mjesta.
George je trebao uspjeti kao tekstopisac
da se sam sebi dokaže.
Jedne nedjelje,
u kući njegovih roditelja na TV-u je bila nogometna utakmica.
Ondje smo bili samo Andrew i ja.
Yog se samo uspravio i rekao: „Moram otići gore. Imam ideju.”
Napisao sam je na jednom od onih Portastudiosa.
Sišao sam i rekao Andrewu: „Uspio sam.
Ove godine imat ćemo četiri broja jedan
i božićni broj jedan koji sam upravo napisao.”
Pustio sam mu ga, a on je rekao: „To, jebote.”
Kužiš?
Sretan Božić
Snimanje glazbenog spota za „Last Christmas”
bilo je u Saas-Feeu u Švicarskoj, visoko u Alpama.
Lanjski Božić srce sam ti dao
No već sutradan Bio sam ti bezvrijedan
Božić je Yogu uvijek bio važan.
Pjesma „Last Christmas” morala je sve to dočarati.
Taj osjećaj Božića, čaroliju.
Ondje su bili svi naši prijatelji.
Sjajno smo se zabavljali.
Bili smo odlično raspoloženi.
Radili smo budale od sebe.
Sjećam se da dok smo snimali...
Pomoćnik redatelja mudro je napunio svaku čašu do vrha.
Pravom cugom.
Svoj humor pretočili smo u mnogo onoga što smo učinili.
Mislim da je to bio svjesni pokušaj
da pod svaku cijenu izbjegnemo varku.
Tada je krenulo nizbrdo.
Bili smo sve pijaniji.
Smiješno mi je to koliko je bilo kose.
Jedva vidiš ljude od toliko kose.
Bilo je kaotično.
Da vam budem iskren, bilo je to sjajno snimanje.
Znali smo da će pjesma biti hit.
Trebali smo je objaviti drugi tjedan u prosincu.
Sredstva za pomoć gladnima u Etiopiji povećat će se prodajom posebne pop pjesme.
Mnogo zvijezda pjevalo je besplatno na današnjem snimanju u Londonu,
a sav novac ide za pomoć gladnima.
Kad smo se vratili iz Saas-Feea,
dobili smo zahtjev
da snimimo pjesmu u dobrotvorne svrhe.
Kad je Bob Geldof iz Boomtown Ratsa na TV-u vidio slike iz Etiopije,
odlučio je da mora nešto poduzeti.
Njegovi prijatelji rokeri složili su se.
George Michael iz Wham!-a, Sting iz Policea,
Tony Hadley iz Spandau Balleta,
Bananarama i niz drugih zvijezda
okupili su se da snime božićnu pjesmu s porukom,
a sva će zarada ići Etiopiji.
Nahranite svijet
Uvijek sam sramežljiv kad sam okružen pop zvijezdama.
Malo se povučem.
Ali bilo je dobro. Pjesma je vrlo pamtljiva.
Mogla bi istisnuti naš četvrti broj jedan.
Koji je vaš sljedeći singl?
Zove se „Last Christmas”.
- Je li to božićna pjesma? - Vrlo.
Ne mogu tražiti da pjevaš. Bit će te sram.
- Otpjevat ću malo. - Dobro.
Ide ovako.
Lanjski Božić srce sam ti dao
No već sutradan Bio sam ti bezvrijedan
- Neću dalje. - To je bilo dobro.
Reći ću svojim curama da mi je George pjevao.
Bilo je ironično to s pjesmom „Do They Know It's Christmas?”.
Svi su mislili da je fantastična,
da će biti broj jedan i ovo i ono.
Sve sam to i ja mislio,
ali u meni je proradio ego
koji sam uporno morao gasiti, a koji je vikao: „Sranje!”
„Sranje!” Kužite?
Taj ego imao je velik plan za četiri singla na prvom mjestu.
Sve je bilo spremno.
Posljednjih BBC-jevih top 20 u 1984.
Wham! s „Last Christmas” još je na drugom mjestu.
Na prvom mjestu već drugi tjedan nalazi se Band Aid.
„Do They Know It's Christmas?” postao je golemi hit.
Svijet je reagirao.
Iz benda Wham! dobre vijesti.
Iako su na drugom mjestu,
sve tantijeme od pjesme donirat će Etiopiji.
Zarada od prve dvije pjesme na ljestvici ide za pomoć gladnima u Etiopiji.
Bilo je čudno voziti se kući.
Imao sam najbolju volju.
Pokušao sam biti najveći altruist.
Donirao sam svaki cent koji je „Last Christmas” zaradila
fondu za pomoć Africi.
Ali onaj mali gad,
onaj mali nesigurni gad
htio je četiri singla na prvom mjestu te godine.
Iracionalno je
i uzrok tomu je strah.
Meni je bilo dovoljno to što sam u bendu, ali George je trebao više.
Trebao je priznanje.
To je želio.
Potvrda da je ono što jest.
Nastavlja se sezona nagrađivanja.
Oscari glazbenog svijeta dodjeljivali su se u hotelu Grosvenor House u Londonu.
NAGRADE IVOR NOVELLO 1985.
Vjerojatno je jedan od najboljih tekstopisaca iz Britanije.
Ozbiljna stvar.
Ljudi omalovažavaju Wham! i kažu da neće potrajati.
Neće potrajati oni koji su to rekli.
Imam iskustva. Vidi se tko je vrstan tekstopisac.
Uspoređujem ga s Barryjem Gibbom, P. McCartneyjem, Lennonom i slično.
Ima ono što smo Bowie i ja htjeli imati s 21 ili 22 godine.
Ne govorim o nastupu na pozornici.
On je sjajan tekstopisac, a za to se danas dodjeljuju nagrade.
Ovo je nešto najvažnije što sam dobio
i što mi se dogodilo.
Želim zahvaliti BASCA-i
i svima koji su kupili naše ploče u posljednje dvije godine. Hvala.
UPLAKANA ZVIJEZDA WHAMA
Bio sam u šoku zbog toga.
Biti u istoj prostoriji s poznatima
koji te priznaju kao glazbenika...
S ljudima poput Eltona Johna.
Dugo mi je trebalo da se na to naviknem.
Spomenar broj 25.
Kina.
TRAVANJ 1985.
„Doista je rijetka privilegija...”
„Mom partneru Andrewu i meni velika je čast...”
Neću moći pročitati svoj rukopis.
Ništa novo, zar ne?
Naš menadžer Simon predložio je da održimo nekoliko koncerata u Kini.
Bila je to vrlo pametna ideja.
Ameriku je zanimala komunistička Kina.
Bili smo prva moderna pop grupa koja je otišla.
„Moj glupi partner i ja...”
Privukli smo pozornost svijeta.
Otvorili smo vrata Amerike.
Prijeđimo na istinu.
„Vrlo smo polaskani pozivom
da sviramo pred kineskim narodom.”
Htjeli smo prikazati zabavu i entuzijazam.
Načela benda Wham!.
Svi smo bili predani: bend, Shirlie i Pepsi.
Jedan, dva, tri.
Sinoć su u Pekingu dvojica muškaraca pokrenula kulturnu revoluciju.
Britanski pop duo Wham!
održao je prvi veliki zapadnjački koncert u kontinentalnoj Kini.
Nećete vidjeti osobu u New Yorku koja vas intervjuira, ali čut ćete je.
Vidi, na TV-u smo.
Wham! u Kini.
Dobro jutro, George i Andrewe.
- 'Jutro. - 'Večer, Phyllis.
George je plavuša,
a Andrew je brineta.
Kažem to jer ste ovdje prvi put.
Svi su uzbuđeni što ste ovdje na našoj televiziji.
Andrewa nitko nikad nije nazvao brinetom.
Počašćen sam, Phyllis.
Zašto su vam dopustili da ondje nastupite?
Mislim da nas smatraju sigurnima jer ne predstavljamo rock-and-roll.
Mi predstavljamo šoubiznis i pop.
Znaju nas samo po glazbenim spotovima i pjesmama.
One ne prikazuju rock-and-roll,
seks, droge i sve to.
Dakle, to je zbog vašeg čistog i pristojnog imidža?
Da, bar onog na pozornici.
Čekaj malo. A izvan pozornice?
Mnogo gledatelja želi znati.
Sigurno bi htjeli znati. Neka upotrijebe maštu.
- Hvala, dečki. Sjajni ste. - Bilo je dobro.
Dobro, idemo u grad loviti ženske i nešto riješiti.
- Je li hladno? - Da.
Najbolja klima u...
„Khini”.
To je u Americi sve promijenilo.
Bilo je u svim medijima.
U komunističkoj Kini Wham! je dobio milijune obožavatelja.
Rock je došao u Kinu
s britanskim bendom Wham!.
Tako smo postali
još veći globalni fenomen.
Ali u isto vrijeme, u meni je bio glasić koji je govorio:
„Što ću učiniti?”
Bio sam dovoljno inteligentan da znam da je to pogrešan smjer.
Ako tražim sreću,
ne bih trebao pokušavati sustići Michaela Jacksona,
Madonnu ili koga već,
a to je upravo ono što sam namjeravao.
Lika kojeg je trebao predstaviti
bilo je jako teško uskladiti s onim što je emocionalno trebao.
Želim se razvijati kao čovjek,
ali osjećam se zatočeno.
Karijera samostalnog izvođača
ovisila je o tome hoće li Wham! biti uspješan poput Princea ili Eltona.
Nisam nikako mogao dovoljno kontrolirati ego
i ne pokušati
postati najprodavaniji umjetnik na svijetu.
Iako me slava počela uznemiravati,
nisam mogao zaustaviti svoj ego.
30. SPOMENAR 15. SRPNJA - 24. KOLOVOZA 1985.
Nakon Band Aida, osmišljen je Live Aid, koncert uživo i svjetski događaj.
Yoga su pozvali da nastupi s Eltonom Johnom.
Koncert će vidjeti više od milijardu ljudi,
a neki od mlađih izvođača sutra će možda biti malo nervozni.
Ne znam ništa o milijardi.
Bit će mi teško i s ovih 75 000 preda mnom
jer nikad nisam nastupao pred toliko ljudi.
To mu je bila prilika da se istakne u svijetu.
Na pozornici je g. George Michael.
Pjesma „Don't Let The Sun Go Down On Me”
postala je dio Georgeove glazbene DNK.
U djetinjstvu sam idealizirao Eltona,
a kad sam s njim,
čujem devetogodišnjeg sebe koji kaže: „Ne mogu vjerovati da sam ovdje!”
Sad svi!
Yog je predložio da budem prateći vokal.
Lijepo od njega, ali to je bio njegov trenutak.
George je postajao samostalni umjetnik.
U Live Aidu to je vidjelo više od milijardu ljudi.
Za vrijeme bisa bilo je ludilo.
Svi su bili na pozornici.
Stajali smo uz Davida Bowieja i Freddieja Mercuryja.
Bilo je to nestvarno iskustvo.
Jeste li se zabavili?
Ondje su bile najveće ikone u industriji.
Sad svi!
Bio je to velik napredak.
No to je bio tek početak.
ZABAVA U AMERICI
WHAM!, AMERIČKA TURNEJA 1985.
Mladi i stari obožavatelji Wham!-a došli su vidjeti Georgea i Andrewa
na turneji SAD-om.
Američka turneja benda Wham!
bila je jako rizična.
Dotad Wham! nije nikad nastupao na stadionu.
Bio je to velik rizik.
Ali isplatilo se.
USPJEH U SAD-u
200 000 OBOŽAVATELJA
Britanski dvojac osvojio je svijet popa.
Imaju tri pjesme na prvom mjestu u Sjedinjenim Državama.
Bili su jako popularni u Americi.
Vidio sam to i pomislio: „Bože, svi su došli vidjeti mog sina.”
Htio sam ga poljubiti, zagrliti, stisnuti.
Bio sam jako ponosan.
Nema sumnje.
Wham! je uspio u Americi.
BRITANSKI POP OSVOJIO AMERIKU
Drastično sam promijenio mišljenje.
Bravo, sine.
Kada ste shvatili
da ćete postati velike zvijezde u Americi?
Bili smo prave zvijezde.
Osvojili smo Ameriku.
Laku noć! Hvala!
Bili ste sjajni! Vidimo se uskoro!
Nisam nikad sanjao o tolikom uspjehu.
I...
dok smo putovali SAD-om,
pitanje je bilo: „Što nakon ovoga?”
Postali ste jedni od najuspješnijih izvođača ove godine.
Kakav je osjećaj?
Imate li osjećaj da ste postigli nešto veliko?
Mislim da...
Iako smo naporno radili, mislim da je prošlogodišnji uspjeh u Americi
zapravo bio najveće iznenađenje.
Točnije, brzina kojom smo postigli uspjeh
u ove tri godine koliko postojimo.
Mislim da nam treba vremena da se odmorimo.
Sad ćemo učiniti nešto drukčije.
Ta prekretnica zapravo nije imala nikakve veze s Wham!-om.
Prekretnica je bila kad sam odjednom pomislio:
„O, Bože, ja sam velika zvijezda
i gej sam.”
Zato sam bio u depresiji, zbog načina na koji sam se zatvorio.
Pazi što želiš.
Sve smo postigli
kao svjetski poznati bend.
Odrastali smo.
Došao je trenutak kad nisam to više htio.
Jesi li ljubomoran na njegov solo uspjeh?
- Ne spominji to. - Odigrao sam veliku ulogu u tome.
- Što ćeš kad prestane? - Što ću učiniti?
Nadam se dostojanstvenoj mirovini.
Andrewu sam priznao da sam gej, pa je znao da je na kocki više od benda.
Moj zdrav razum.
Nije me tjerao da nastavim.
Znao je zašto sam se osjećao zatočeno.
Kako se osjećaš kad George ima hit bez tebe i kad pjeva s drugim izvođačima?
- Osjećaš li se izostavljeno? - Ne. Tako i treba.
Dopušta svojoj kreativnosti da se razvija.
To se mora.
Kažeš da je sve u redu dok god je to obojici u redu.
Da.
Povremeno se jave glasine da ćete se razdvojiti.
Predviđaš li to, Andrewe?
Da, to će se dogoditi.
Mislim da je Andrew bio spreman za kraj.
Shvaćao je svoju važnost,
ali bilo mu je dosta komentara
da je sretnik
koji se šlepa uz Georgea Michaela, a bio je mnogo više od toga.
Moralo je kad-tad završiti.
Obojica smo to znali.
40. SPOMENAR 10. - 21. VELJAČE 1986.
RAZIŠAO SE WHAM!
Tisuće obožavatelja benda Wham! provelo je vikend u redu za ulaznice
za oproštajni koncert ovog pop dvojca.
Na stadionu Wembley jučer se okupilo 25 000 obožavatelja
kako bi kupili ulaznice za oproštajni koncert.
Bilo je simbolično to s jednim koncertom.
Mogao je biti samo jedan.
Očekuje se da će se ulaznice rasprodati za nekoliko sati.
Sjedim pored benda Wham!.
Evo nas.
Trebala si reći: „Pored legende, Georga Michaela.”
Da. Sjedim pokraj legende, Georgea Michaela i njegovog prijatelja.
Bivšeg partnera.
Hoćete li biti jako tužni na posljednjem koncertu?
Ili će biti veselo?
Bit ćemo sretni.
Mislim da ćemo biti oboje.
Bit će to naš najbolji koncert.
Bit ću jako tužan što je posljednji.
- Mora biti najbolji. - Nadajmo se lijepom vremenu.
Držimo palčeve da će sjati sunce.
Bog će nam se nasmiješiti i Wham! će završiti kao što je počeo:
s osmijehom na licu.
Fantastičan kraj.
- Volim te. - Raznježio si me.
28. LIPNJA 1986.
Želimo Wham!!
FINALE
Želimo Wham!!
Andrew, George, kakav je osjećaj imati posljednji koncert?
- Uzbuđeni smo. - Javit ćemo ti.
- Da! - Žalite li zbog razlaza?
Nipošto. Hvala svima.
I za danas i za posljednje četiri godine.
- Dobro. Pozdrav. - Hvala.
Jedan, dva, tri, sad!
Bio sam jako ponosan tog dana.
Još smo jedanput odsvirali hitove.
Dobra večer!
Slijedi „Club Tropicana”.
Dame i gospodo, Pepsi i Shirlie!
Do kraja koncerta
više nisam imao sumnje da mogu imati
uspješnu međunarodnu karijeru kao samostalni umjetnik.
Ova se zove „Wake Me Up Before You...”
Do trenutka kad smo izašli na pozornicu,
njegova nova inačica bila je gotovo spremna.
Yog
je postao umjetnik kakav je i trebao postati.
Još jednom!
Hvala lijepa! Laku noć! Bili ste sjajni!
Osjećali smo silan ponos
što smo ostavili takav utisak u četiri godine.
Mnogi koji su bili ondje
došli su jer je Wham! predstavljao dio njihove mladosti.
Wham! nije mogao doživjeti sredovječnost.
Mogao je jedino predstavljati nas kao mladiće.
Svi se budimo usred svojih snova.
Odjednom ih nema.
Wham! koji predstavlja nas i ono što smo zajedno,
došao je do svog kraja.
Ako sam htio postići ono što sam vjerovao da mogu,
više se nismo mogli družiti kao dotad.
Nije bilo šanse. Andrewu bi bilo preteško.
Bio je to na neki način tužan dan.
Označavao je kraj nečega.
Hvala vam što ste došli. Hvala, George.
George me zagrlio i rekao: „Ne bih ovo uspio bez tebe.”
To je sve što mi je trebao reći.
Činjenica da smo
zajedno postigli tako velik uspjeh...
To je bilo naše prijateljstvo.
Trebali smo se odvojiti,
a nismo se odvajali od djetinjstva.
Bio sam sretan zbog njega.
Bio je nadomak velikog uspjeha.
Ali nisam znao što zaista znači biti George Michael.
Bio sam sâm.
Nisam znao koliko će mi nedostajati njegova podrška.
Nisam nikad zaboravio to naše zajedničko putovanje.
Bilo je prekrasno i ispunjeno srećom.
Wham!.
GEORGE JE KAO SOLO UMJETNIK PRODAO VIŠE OD 120 MIL. ALBUMA.
ANDREW JE BIO PONOSAN I NIMALO IZNENAĐEN.
„LAST CHRISTMAS” JE 2020. KONAČNO DOSPJELA NA PRVO MJESTO.
U SPOMEN NA VOLJENOG GEORGEA MICHAELA 1963. - 2016.
Prijevod titlova: Tina Vlakančić